The Entail; or, The Lairds of Grippy
'The best o' men, Jamie,' said the Leddy, sympathisingly, 'are no perfect, and your grandfather, I'll ne'er maintain, was na a no mere man--so anent the disinheritance, there was ay something I could na weel understand; for, although I had got an inkling o' the law frae my father, who was a deacon at a plea--as a' the Lords in Embro' could testificate, still there was a because in that act of sederunt and session, the whilk, in my opinion, required an interlocutor frae the Lord Ordinary to expiscate and expone, and, no doubt, had your grandfather been spare't, there would hae been a rectification.--But, waes me, the Lord took him to himsel; in the very hour when Mr. Keelevin, the lawyer, was doun on his knees reading a scantling o' a new last will and settlement.--Eh!